En atlasoù douaroniezh e pleder peurvuiañ gant an Douar pe gant ul lodenn anezhañ, met gallout a reer kaout ivez atlasoù a bled gant un arvez hepken eus an douaroniezh (armerzh, douarouriezh...), atlasoù istorel pe yezhoniel, pe choazh atlasoù eus ar planedennoù all pe o loarennoù. Alies e vez bodet ar chartennoù-se e stumm ul levr met stummoù all a challer kaout ivez (stummoù niverel da sellet outo gant urzhiaterioù).